TURTO PIRKIMO – PARDAVIMO SUTARTIS Nr. ____________

20__  m. _______________ d.
Vilnius
 
Pirkėjo pavadinimas, pagal Lietuvos Respublikos įstatymus įsteigta ir veikianti įmonė, juridinio asmens kodas __________ (toliau – Pirkėjas), ir
Uždaroji akcinė bendrovė „Vilniaus viešasis transportas“, pagal Lietuvos Respublikos įstatymus įsteigta ir veikianti įmonė, juridinio asmens kodas 302683277, kurios registruota buveinė yra Žolyno g. 15, LT-10209 Vilnius, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama generalinio direktoriaus Igno Degučio, veikiančio pagal bendrovės įstatus (toliau – Pardavėjas), 
toliau kartu vadinamos Šalimis, o kiekviena atskirai Šalimi, 
remdamosi 20__ m. ____________ d. vykusio UAB „Vilniaus viešasis transportas“ nereikalingo arba netinkamo (negalimo) naudoti turto pardavimo viešojo elektroninio aukciono (toliau – Aukcionas), kurio laimėtoju pripažintas Pirkėjas, rezultatais, susitarė ir sudarė šią turto pirkimo–pardavimo sutartį (toliau – Sutartis):

1. Sutarties dalykas ir kaina
1.1. Šia Sutartimi Pirkėjas įsipareigoja nupirkti, o Pardavėjas parduoti šias transporto priemonės (toliau – Turtas):

	
	Transsporto priemonės tipas
	Garažinis Nr.
	Valstybinis Nr.
	Identifikavimo Nr.
	Markė, modelis
	Gamybos metai
	Rida, km
	SDK
	*Vieno turto vieneto kaina, vnt./Eur be PVM
	Laimėta turto/turto junginio kaina, Eur be PVM

	1.1.1. 
	
	
	
	
	
	
	
	
	
	

	1.1.2. 
	
	
	
	
	
	
	
	
	
	

	
	
	
	
	
	
	
	
	
	
	


*Stulpelis pridedamas papildomai, jeigu aukcione buvo parduotas turto junginys

1.2.  Bendra Turto, nurodyto Sutarties 1.1.1-1.1.__ papunkčiuose, pardavimo kaina yra ___ Eur be PVM (______ Eur su PVM).
1.3. Turtas, nurodytas Sutarties 1.1.1-1.1.__ papunkčiuose, pereina Pirkėjo nuosavybėn Pirkėjui sumokėjus visą Turto kainą ir Šalims pasirašius Sutartį.

2. Pirkėjo ir Pardavėjo pareigos
2.1. Pirkėjui galioja visi įsipareigojimai numatyti 20__ m. ____________ d. UAB „Vilniaus viešasis transportas“ interneto svetainėje adresu: www.vilniausviesasistransportas.lt bei elektroninių varžytinių ir aukcionų portale www.evarzytynes.lt paskelbtame viešojo elektroninio aukciono skelbime. 
2.2. Pirkėjas įsipareigoja: 
2.2.1. už Turtą, nurodytą Sutarties 1.1.1-1.1.__ papunkčiuose, Pardavėjui sumokėti likusią Turto kainos dalį ________ Eur (______Eur be PVM ir _____Eur PVM) ne vėliau kaip per 5 kalendorines dienas /[per kitą, Aukciono skelbime nurodytą terminą ] nuo Sutarties pasirašymo dienos (garantinis įnašas ____ Eur be PVM įskaitomas į Turto pardavimo kainą); 
2.2.2. pasirašyti Turto, nurodyto Sutarties 1.1.1-1.1.__ papunkčiuose, Turto priėmimo–perdavimo aktą Turto perdavimo metu;
2.2.3. apmokėti visas išlaidas, susijusias su Sutarties sudarymu, tvirtinimu ir nuosavybės teisės įregistravimu, notaro atlyginimą, kitas notarinių veiksmų atlikimo išlaidas bei išlaidas, susijusias su duomenų valstybės registruose patikrinimu;
2.2.4. suderinęs su Pardavėju Turto išvežimo laiką, per 21 kalendorinę dieną / [išskirtiniais atvejais, Turto pardavimo komisijos sprendimu, nurodomas kitas terminas] nuo Sutarties pasirašymo dienos išvežti Turtą iš Pardavėjo teritorijos, esančios adresu ______________, Vilnius; priešingu atveju po nustatyto termino bus skaičiuojamas Turto saugojimo mokestis (2 proc. Turto pardavimo kainos per kalendorinę dieną). 
2.2.5. abi šalys turi deklaruoti Turto nuosavybės pasikeitimo faktą. Pirmas deklaruoja Turto įsigijimą Pirkėjas per 5 darbo dienas nuo Sutarties pasirašymo dienos, o Pardavėjas – per 5 darbo dienas patvirtina pirkėjo pateiktus duomenis. Turto registravimo išlaidos tenka Pirkėjui. 

3. Šalių patvirtinimai ir susitarimai
3.1. Šalys pareiškia ir garantuoja viena kitai, kad:
3.1.1. kiekviena Šalis turi visas teises ir įgaliojimus sudaryti šią Sutartį ir įvykdyti visus įsipareigojimus, prisiimtus šia Sutartimi, kiekviena Šalis yra gavusi visus leidimus, patvirtinimus, sprendimus, sutikimus ir pritarimus, kurių reikalaujama pagal galiojančius teisės aktus, kiekvieną Šalį saistančius susitarimus bei korporatyvinius dokumentus šios Sutarties sudarymui, reikalavimo teisių pagal šią Sutartį perleidimui, kitų įsipareigojimų pagal šią Sutartį vykdymui;
3.1.2. sudarydama Sutartį ir vykdydama savo įsipareigojimus pagal ją, kiekviena Šalis nepažeis saistančių įsipareigojimų, sutarčių, susitarimų, kitų dokumentų.
3.1.3. Pirkėjui yra žinoma Turto technine būklė ir komplektacija bei Pirkėjas įsipareigoja nereikšti Pardavėjui ateityje jokių pretenzijų dėl įsigyto Turto.

4. Šalių atsakomybė
4.1. Jei paaiškėja, kad bet kurie pareiškimai ar garantijos, pateikti Sutartyje, buvo neteisingi, melagingi ar klaidinantys arba bet kuri Šalis neįvykdo savo įsipareigojimų, nustatytų šioje Sutartyje, ar vykdo juos netinkamai, Sutartį pažeidusi Šalis atlygina nukentėjusiajai Šaliai visą žalą (nuostolius) ir išlaidas (įskaitant teisinės pagalbos išlaidas), patirtas pastarosios Šalies dėl tokių neteisingų, melagingų ar klaidinančių pareiškimų ar garantijų ar įpareigojimų neįvykdymo ar netinkamo įvykdymo.
4.2. Šalys atleidžiamos nuo atsakomybės už Sutarties nevykdymą ar netinkamą vykdymą dėl nenugalimos jėgos aplinkybių Lietuvos Respublikos teisės aktų nustatyta tvarka.

[bookmark: bookmark0]5. Ginčų sprendimas
5.1. Sutarties Šalys susitaria, 	kad iškilus bet kokiam ginčui ar nesutarimui dėl Sutarties ar esant skirtingam jos nuostatų interpretavimui, jos sieks išspręsti tokį ginčą derybų būdu. Neišsprendus – ginčas bus sprendžiamas teisme pagal Pardavėjo buveinės vietą.

[bookmark: bookmark1]6. Pranešimai
6.1. Nuo šios Sutarties pasirašymo dienos Šalys viena kitai pateiks operatyvius raštiškus pranešimus apie tai, kad atsirado ar egzistuoja bet koks įvykis, sąlyga ar aplinkybė, kuri gali paveikti šią Sutartį ar sąlygoti jos pažeidimą. Šalys įsipareigoja nedelsdamos raštu pranešti viena kitai apie visus įvykius ir veiksmus, tiek numatytus Sutartyje, tiek nenumatytus, neatitinkančius Šalių pareiškimų ir garantijų ar kitų jos sąlygų, taip pat apie visus įvykius ir veiksmus, galėsiančius turėti įtakos šios Sutarties galiojimui, šioje Sutartyje nurodytais šalių adresais.
6.2. Visi su šia Sutartimi susiję pranešimai, prašymai bei kitas susirašinėjimas tarp Šalių turi būti vykdomas lietuvių kalba raštu ir įteikiamas asmeniškai, arba pristatomas kurjerio, arba siunčiamas paštu registruotu laišku, arba elektroniniu paštu ar faksu (vėliau pranešimą pakartojant registruotu laišku), pristatant kvitą apie pranešimo įteikimą, ir adresuojamas Sutartyje pateiktais Šalių adresais.
6.3. Savo adresą keičianti Šalis įsipareigoja apie adreso pasikeitimus iš anksto raštu informuoti kitas šios Sutarties Šalis.

7. Sutarties galiojimas, keitimas ir pildymas
7.1. Sutartis įsigalioja nuo jos pasirašymo datos ir galioja iki visiško Šalių įsipareigojimų, nustatytų Sutartyje, įvykdymo.
7.2. Šios Sutarties neatskiriama dalimi yra 20__ m. _________________ d. UAB „Vilniaus viešasis transportas“ interneto svetainėje adresu: www.vilniausviesasistransportas.lt bei elektroninių varžytinių ir aukcionų portale www.evarzytynes.lt paskelbtas tiesioginio viešojo aukciono skelbimas (Priedas Nr. 2). 
7.3. Visi šios Sutarties pakeitimai, papildymai ir priedai galioja tik sudaryti raštu ir pasirašyti Šalių. Visi šios Sutarties pakeitimai, papildymai ir priedai sudaro neatskiriamą šios Sutarties dalį.
7.4. Jeigu kokia nors šios Sutarties nuostata prieštarauja įstatymams arba dėl kokios nors priežasties tampa visiškai ar iš dalies negaliojanti, ji nedaro negaliojančiomis likusių šios Sutarties nuostatų, jeigu Šalys būtų sudariusios šią Sutartį ir nesant tokios nuostatos. Tokiu atveju Šalys susitaria pakeisti negaliojančią nuostatą teisiškai veiksminga norma, kuri, kiek tai įmanoma, turėtų tą patį teisinį ir ekonominį rezultatą kaip ir pakeistoji norma.
7.5. Sutartis yra sudaryta, aiškinama ir vykdoma vadovaujantis Lietuvos Respublikos įstatymais ir kitais teisės aktais.

8. Sutarties nutraukimas
8.1. Ši Sutartis gali būti nutraukta Šalių susitarimu.
8.2. Tuo atveju, jei Sutartis nutraukiama Šalių susitarimu, Šalys privalo grąžinti viena kitai viską, kas joms buvo perduota pagal Sutartį, jei Šalys savo susitarimu dėl Sutarties nutraukimo nesusitaria kitaip.
8.3. Sutartis gali būti nutraukta ir kitais Lietuvos Respublikos civiliniame kodekse numatytais pagrindais, įskaitant, bet neapsiribojant, įsipareigojimų nevykdymu arba esminiu šios Sutarties sąlygų pažeidimu.

9.  Baigiamosios nuostatos
9.1. Šalys pareiškia, kad perskaitė ir suprato visas šios Sutarties sąlygas. 
9.2. Visi ginčai tarp šalių sprendžiami derybų keliu. Nepavykus susitarti, ginčas sprendžiamas Vilniaus miesto apylinkės teisme, Laisvės pr. 79A, LT-08531 Vilnius. 
9.3. Šalių paskiriami asmenys, atsakingi už Sutarties vykdymą:
	
	Pirkėjas
	Pardavėjas

	Vardas, pavardė
	
	

	Pareigos
	
	

	Adresas
	
	

	Telefono Nr.
	
	

	El. pašto adresas
	
	



9.4. Ši Sutartis sudaryta lietuvių kalba, dviem egzemplioriais, po vieną kiekvienai Šaliai. Jeigu Sutartis pasirašoma elektroniniais parašais, pasirašomas vienas Sutarties egzempliorius, turintis vienodą juridinę galią abiem šalims.
9.5. Sutarties priedai:
9.5.1. Priedas Nr. 1 – Turto priėmimo – perdavimo aktas;
9.5.2. Priedas Nr. 2 – Aukciono skelbimas.


	Pirkėjas:
	
	Pardavėjas:

	Įmonės pavadinimas
	
	UAB „Vilniaus viešasis transportas“

	Adresas
	
	Žolyno g. 15, LT-10209 Vilnius 

	Įmonės kodas 
	
	Įmonės kodas 302683277

	PVM mokėtojo kodas 
	
	PVM mokėtojo kodas LT100006468313

	Tel. +370 
	
	Tel. +370 5 2344444

	A. S. 
	
	A. S. LT57 4010 0424 0347 9130

	Banko pavadinimas
	
	AB Luminor bankas 

	
	
	

	Generalinis direktorius 
Vardas pavardė
	
	Generalinis direktorius 
Ignas Degutis

	
__________________
	
	
_______________________






Turto pirkimo-pardavimo 
sutarties Nr. ___________          
Priedas Nr. 1

TURTO PRIĖMIMO–PERDAVIMO AKTAS
20__ m. __________ d._____
Vilnius

Uždaroji akcinė bendrovė „Vilniaus viešasis transportas“, juridinio asmens kodas 302683277, (toliau – Pardavėjas), perduoda, o   ____________ (toliau – Pirkėjas), priima nuosavybėn 20__ m. ________ d. vykusiame viešajame aukcione įgytą turtą (toliau – Turtas):

	Eil. Nr.
	Garažinis Nr.
	Valstybinis Nr.
	Identifikavimo Nr.
	Transporto priemonės markė, modelis
	Gamybos metai
	Rida, km
	SDK
	Regitracijos liudijimo Nr.
	Atsiėmimo vieta, Vilnius:

	1
	
	
	
	
	
	
	
	
	

	2
	
	
	
	
	
	
	
	
	

	3
	
	
	
	
	
	
	
	
	

	4
	
	
	
	
	
	
	
	
	

	5
	
	
	
	
	
	
	
	
	

	6
	
	
	
	
	
	
	
	
	

	7
	
	
	
	
	
	
	
	
	

	..
	
	
	
	
	
	
	
	
	



Pridedama: transporto priemonės registracijos liudijimas, užvedimo raktai - jeigu technologiškai priklauso transporto priemonės tipui.
Šis aktas yra nuosavybės teisę į įsigytas transporto priemones (Turtą) patvirtinantis dokumentas.
Su Turto technine būkle ir komplektacija Pirkėjas susipažino, dėl to pretenzijų Pardavėjui neturi.

	Pirkėjo atstovas:
	 
	Pardavėjo atstovas:

	Vardas pavardė
	
	Vardas pavardė

	
__________________
	
	
_______________________






Turto pirkimo-pardavimo 
sutarties Nr. ___________          
Priedas Nr. 2

AUKCIONO SKELBIMAS


[Įkeliamas aukciono skelbimo tekstas]

































